**Lébényi Közös Önkormányzati Hivatal**

**Jegyzőjétől**

…….. napirendi pont

**E L Ő T E R J E S Z T É S**

**A Képviselő-testület 2017. szeptember 14-i ülésére**

**Tárgy:** Lébény Város Önkormányzat Képviselő-testületének *a helyi népszavazásról* szóló rendeletének megalkotása, valamint a Lébény Város Önkormányzatának *Szervezeti és Működési Szabályzatáról* szóló 12/2015. (VI.26.) önkormányzati rendeletének módosítása

**Előterjesztő:** dr. Tóth Tünde jegyző

**Tisztelt Képviselő-testület!**

Lébény Város Önkormányzata folyamatosan felülvizsgálja rendeleteit, melynek során megállapításra került, hogy *a Lébény Város Önkormányzatának Szervezeti és Működési Szabályzatáról* szóló 12/2015. (VI.26.) önkormányzati rendeletének (a továbbiakban: SZMSZ) 47. §-ának (1) bekezdése az alábbi rendelkezést tartalmazza:

*„Helyi népszavazást kell kitűzni, ha azt a település választópolgárainak 20%-a írásban kezdeményezi.”*

Megállapításra került továbbá az is, hogy *a népszavazás kezdeményezéséről, az európai polgári kezdeményezésről, valamint a népszavazási eljárásról* szóló 2013. éviCCXXXVIII. törvény 34. §-a értelmében helyi népszavazást kezdeményezhet az önkormányzati rendeletben meghatározott számú választópolgár, ami nem lehet kevesebb a választópolgárok tíz százalékánál, és nem lehet több a választópolgárok huszonöt százalékánál. A 34. § (2) bekezdése szerint a képviselőtestület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.

Az említett jogszabály 92. §-a alapján felhatalmazást kap a helyi önkormányzat képviselő-testülete, hogy rendeletben határozza meg a helyi népszavazás kezdeményezéséhez szükséges választópolgárok számát.

Megállapítható, hogy a helyi joganyag – bár szabályozza a kérdést, de nem a megfelelő helyen teszi és nem hivatkozik a 2013. éviCCXXXVIII. törvény 92. §-ában foglalt felhatalmazó rendelkezésre.

A rendelet megalkotása hiánypótló, hiszen amennyiben a helyi népszavazást kezdeményezni kívánó választópolgárok létszáma eléri az Önkormányzat rendeletében meghatározott – a helyi népszavazáshoz szükséges választópolgárok számát – abban az esetben a képviselő-testület köteles elrendelni a helyi népszavazást.

Egyúttal azonban szükséges rendezni azt is, hogy a helyi népszavazás elrendelésére vonatkozó küszöbérték ne az SZMSZ-ben kerüljön megállapításra, ezért az SZMSZ 47. §-ának (1) bekezdésében foglalt rendelkezés hatályon kívül helyezését javaslom.

A fentiekre tekintettel kérem a Tisztelt Képviselő-testületet, hogy a helyi népszavazásról szóló rendelet megalkotását és az SZMSZ módosítását megtárgyalni és a rendelet-tervezeteket elfogadni szíveskedjék!

Lébény, 2017. szeptember 4.

dr. Tóth Tünde s.k.

jegyző

**RENDELET-TERVEZET**

**LÉBÉNY VÁROS ÖnkormányzatA**

**Képviselő-testületének**

**…../2017. (…….) ÖNKORMÁNYZATI RENDELETE**

**a helyi népszavazásról**

Lébény Város Önkormányzatának Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. éviCCXXXVIII. törvény 92. § -ában kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva az alábbi rendeletet alkotja:

**1.§**

Helyi népszavazást a település választópolgárai 20 százalékának megfelelő számú választópolgár kezdeményezhet

**2. §**

A képviselő-testület köteles elrendelni a helyi népszavazást, ha azt az önkormányzati rendeletében meghatározott számú választópolgár kezdeményezte.

**3.§**

Jelen rendelet a kihirdetését követő napon lép hatályba.

**Kovács Gábor dr. Tóth Tünde**

polgármester jegyző

**KIHIRDETÉSI ZÁRADÉK**

A rendelet kihirdetése a mai napon megtörtént.

Lébény, 2017…………….

**dr. Tóth Tünde**

jegyző

**RENDELET-TERVEZET**

**LÉBÉNY VÁROS ÖnkormányzatA**

**Képviselő-testületének**

**…../2017. (…….) ÖNKORMÁNYZATI RENDELETE**

**a Lébény Város Önkormányzatának Szervezeti és Működési szabályzatáról szóló 12/2015 (vi.26.) önkormányzati rendelete MÓDOSÍTÁSÁRÓL**

Lébény Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1.§**

Lébény Város Önkormányzatának Szervezeti és Működési Szabályzatáról szóló 12/2015. (VI. 26.) önkormányzati rendeletének (a továbbiakban: a Rendelet) XII. Fejezet Helyi népszavazás 47. § (1) bekezdését hatályon kívül helyezem.

**2.§**

Jelen rendelet a kihirdetését követő napon lép hatályba és a hatálybalépését követő napon hatályát veszti.

**Kovács Gábor dr. Tóth Tünde**

polgármester jegyző

**KIHIRDETÉSI ZÁRADÉK**

A rendelet kihirdetése a mai napon megtörtént.

Lébény, 2017…………….

**dr. Tóth Tünde**

jegyző